Včeraj se je pričelo 3. kolo najmočnejše španske ACB lige. Aktualni prvak Real Madrid je tesno s 76:71 ugnal Iberostar Tenerife in tako na vrhu lestvice ostaja neporažen.

Srečanje je odločil odlični Sergio Llull, ki je v zadnji minuti srečanja zadel dva težka meta za tri točke in zaostanek s 70:71 spremenil v vodstvo s 76:71, kar je bil tudi končni rezultat, skupno pa je zbral 19 točk (5 trojk). Dobro je igral tudi novinec v moštvu Jordan Mickey, ki je dodal 11 točk.

Poleg izjemnih Llullovih trojk pa bo tekma zagotovo še lep čas odmevala po neverjetnem zabijanju Mickeya. V zadnji četrtini je ob izenačenem izidu ukradel žogo in se v protinapadu odrinil kar iz linije prostih metov in žogo zabil skozi obroč! Zabijanje je bilo na las podobno tistemu, ki ga je Michael Jordan uprizoril na tekmovanju v zabijanju leta 1987. Dosežek Mickeya je še toliko večji, saj je njemu to uspelo med igro in proti koncu tekme, ko so noge že precej utrujene.

Izjemno zabijanje si lahko ogledate v videu spodaj:

Foto: Liga ACB